L 12/2
HU
Az Európai Unió Hivatalos Lapja
2022.1.19.
(5)
Az (EU) 2019/934 felhatalmazáson alapuló rendelet I. melléklete A. része 1. táblázatának 1. sorában szereplő „levegőztetés” vagy „oxigén hozzáadása” borászati kezelésre vonatkozóan jelenleg engedélyezett, felhasználásra vonatkozó feltételek és korlátozások túlságosan szigorúak, mivel kizárólag gáz-halmazállapotú oxigén használatát teszik lehetővé.
Ehelyett itt a 2.1.1.
és 3.5.5.
OIV-adatlapokra kellene hivatkozni, mivel azok az oxigén és a levegő használatát egyaránt lehetővé teszik.
(6)
A teljesség érdekében az (EU) 2019/934 felhatalmazáson alapuló rendelet I. melléklete A. része 1. táblázatának 2. sorában szereplő „hőkezelés” borászati kezelés felhasználási feltételei és határértékei esetében hivatkozni kell további, a hőkezeléssel kapcsolatos OIV-adatlapokra, nevezetesen a 2.3.6., 2.3.9., 3.5.4.
és 3.5.10. adatlapokra.
(7)
Bár az OIV elfogadta a hidegkezelést, az jelenleg nem szerepel az (EU) 2019/934 felhatalmazáson alapuló rendelet I. melléklete A. részének 1. táblázatában.
Tekintettel a borkészítésben betöltött fontos szerepükre, helyénvaló engedélyezni e kezelések bizonyos feltételek mellett történő alkalmazását, és új sorral kiegészíteni az említett táblázatot.
(8)
A rendelkezések egyértelműbbé tétele érdekében helyénvaló meghatározni, hogy az (EU) 2019/934 felhatalmazáson alapuló rendelet I. melléklete A. része 1. táblázatának 3. sorában mely semleges szűrőközeg engedélyezett, és hivatkozni a megfelelő OIV-adatlapokra, nevezetesen a 2.1.11., 2.1.11.1., 3.2.2. és 3.2.2.1. adatlapokra.
(9)
A következetesség érdekében az (EU) 2019/934 felhatalmazáson alapuló rendelet I. melléklete A. része 1. táblázatának 5. sorában a 2. oszlopból törölni kell a borászati termékek azon kategóriáira vonatkozó információkat, amelyek előállítása során fizikai eljárásokkal történő kéntelenítést lehet alkalmazni, és az információkat az említett táblázatban egy új, 3. oszlopba kell beilleszteni.
(10)
Az (EU) 2018/273 felhatalmazáson alapuló bizottsági rendelet (3) 29. cikke előírja, hogy számos kezelést be kell jegyezni az 1308/2013/EU rendelet 147. cikkének (2) bekezdésében említett nyilvántartásba.
Ez a követelmény szerepel az (EU) 2019/934 felhatalmazáson alapuló rendelet I. melléklete A. része 1. táblázatának egyes releváns soraiban (de nem mindegyikben) és az említett rendelet I. mellékletének egyes függelékeiben.
Az (EU) 2019/934 felhatalmazáson alapuló rendelet koherenciájának javítása érdekében az 1.
táblázat valamennyi releváns sorában hivatkozni kell erre a követelményre, és azt – amennyiben hiányzik – fel kell venni az adott sorba, és adott esetben át kell helyezni az I. melléklet függelékeibe.
Ez az 1.
táblázat 6., 10., 11., 12., 16., 17. és 18. sorának 2. oszlopára, valamint az I. melléklet 5., 7., 8. és 10. függelékére vonatkozik.
(11)
Az 1308/2013/EU rendelet VIII. melléklete I. része B. szakaszának 1.b) és 1.c) pontja megemlíti a szőlőmust és a bor természetes alkoholtartalmának részleges sűrítéssel történő növelési lehetőségét.
Ez a borászati kezelés jelenleg nem szerepel az (EU) 2019/934 felhatalmazáson alapuló rendelet I. melléklete A. részének 1. táblázatában.
Ezért helyénvaló engedélyezni az említett kezelést, és új sorral kiegészíteni a táblázatot.
(12)
Az OIV-OENO 594A-2019 állásfoglalás új borászati eljárást vezetett be, nevezetesen a szőlőben és a mustban található őshonos mikroorganizmusok számának magas nyomás alatt történő szakaszos csökkentését.
Az (EU) 2019/934 felhatalmazáson alapuló rendelet I. melléklete A. részének 1. táblázatát ezért új sorral kell kiegészíteni.
(13)
Az OIV-OENO 594B-2020 állásfoglalás új borászati eljárást vezetett be, nevezetesen a mustok folyamatos magas nyomású eljárásokkal történő, a szabadban megtalálható mikroorganizmusok eltávolítását célzó kezelését.
Az (EU) 2019/934 felhatalmazáson alapuló rendelet I. melléklete A. részének 1. táblázatát ezért új sorral kell kiegészíteni.
(14)
Az OIV-OENO 616-2019 állásfoglalás új borászati eljárást vezetett be, nevezetesen a zúzott szőlő ultrahangos kezelését az abban található vegyületek kivonásának elősegítése érdekében.
Az (EU) 2019/934 felhatalmazáson alapuló rendelet I. melléklete A. részének 1. táblázatát ezért új sorral kell kiegészíteni.
(3) A Bizottság (EU) 2018/273 felhatalmazáson alapuló rendelete (2017. december 11.) az 1308/2013/EU európai parlamenti és tanácsi rendeletnek a szőlőtelepítésekre vonatkozó engedélyezési rendszer, a szőlőkataszter, a kísérőokmányok és a kapcsolódó tanúsítás, a bevételezési és kiadási nyilvántartás, a kötelező bejelentések, az értesítések és a bejelentett információk közzététele tekintetében történő kiegészítéséről, valamint az 1306/2013/EU európai parlamenti és tanácsi rendeletnek a releváns ellenőrzések és szankciók tekintetében történő kiegészítéséről, az 555/2008/EK, a 606/2009/EK és a 607/2009/EK bizottsági rendelet módosításáról, továbbá a 436/2009/EK bizottsági rendelet és az (EU) 2015/560 felhatalmazáson alapuló bizottsági rendelet hatályon kívül helyezéséről (HL L 58., 2018.2.28., 1. o.).